ישנה האפשרות להוריד את המהדורה הביתית החינמית של !avast לתקופה של 60 יום ללא הרשמה, אולם לאחר 60 יום יש להירשם ולקבל רישיון (license key), מעין קוד, אותו צריך להזין לתוכנה על מנת להסיר את ההגבלה. הרישיון נשלח לדואר האלקטרוני מיד לאחר ההרשמה באתר הבית של התוכנה, ואותו צריך להכניס לתוכנה (עם הסיסמה נשלח גם הסבר בווידאו). כל 14 חודשים צריך לעדכן מחדש את הסיסמה; התוכנה בתום 14 חודשים מעדכנת את המשתמש שתמה תקופת השימוש ומציעה לשלוח סיסמה חדשה לתוכנה (ללא צורך בתשלום) לדואר האלקטרוני. לאחר קבלת סיסמה חדשה והכנסתה לתוכנה, התוכנה תהיה זמינה ל-14 חודשים נוספים וחוזר חלילה.
מדוזות קובייתיות
מדוזות קובייתיות או צרעות הים (שם מדעי: "Cubozoa", באנגלית: Box jellyfish) היא מחלקה של יצורי ים ממערכת הצורבים וקרובה רחוקה של המדוזות, אם כי הם בני מחלקה עצמאית. רובן ארסיות וחלקן ארסיות מאוד ואף מהוות סכנת מוות לאדם. מדוזה מסדרה זו נמנית עם בעלי החיים הארסיים בעולם. שמה נובע ממבנה הכיפה הקובייתי שלה. מחלקה זו נפוצה פחות משאר המחלקות של הצורבים, ועל כן ידוע עליה מעט יחסית.
תפוצה.
המדוזה הקובייתית נפוצה במימי אוסטרליה ודרום-מזרח אסיה.
תנועה.
תועד כי המדוזה אינה נסחפת בזרמי האוקיינוס כמו מרבית מיני המדוזות, אלא שוחה בצורה כיוונית.
מבנה.
מבנה המדוזה הוא כקובייה שקופה. זרועותיה עשויות להגיע לאורכים של שניים עד חמישה מטרים, וכל זרוע מכילה עד כחצי מיליון מחטים זעירות המכילות ארס.
למדוזה ארבע עיניים וכן לעיתים מספר רב יותר של עיניות מיקרוסקופיות, הנפרשות על רשת עצבית שסובבת את כיפתה, המספקות לה טווח ראייה מלא של 360 מעלות.
הארס.
תהליך הזרקת הארס של הקטלנית האוסטרלית נחשב לאחד מהתהליכים הביולוגיים המהירים בטבע. מנת ארס של צרעת הים מסוגלת להרוג מספר רב של בני אדם. ארס המדוזה הקובייתית חזק פי 10,000 מארס רב-הפתן המלכותי.
עקיצתה של מדוזה זו גורמת לכאבים עזים המלווים בנפיחויות ופצעים הדומים לכוויות. ארסה פוגע במערכת העצבים ובשרירים.
תוצאות עקיצת הקטלנית האוסטרלית.
מאז 1883 נרשמו באזור אוסטרליה 79 מקרי מוות, ותקיפות ומקרי מוות נוספים אירעו בדרום-מזרח אסיה.
ב-2017, ניצלה ישראלית בתאילנד מעקיצת מדוזה קובייתית. ב-2021 מת ילד ישראלי בן 9, מצריבת המדוזה
טריילר
צרעת הים
בית הקברות היהודי בוורשה
בית הקברות היהודי ברחוב אוקופובה (Okopowa) שברובע וולה (Wola) בוורשה בירת פולין (שמו הוא "בית העלמין גנשא", וביידיש: "דער גענשער בית עלמין"; מכונה גם "בית הקברות אוקופובה"), הוא בית הקברות היהודי השני בגודלו בפולין, החשוב שבכ-1400 בתי העלמין שבמדינה, ואחד מהגדולים ביותר בעולם. נוסד בשנת 1806 (ה'תקס"ו).
בית הקברות מתפרס על פני שטח של 83 אקרים (כ-336 דונם), הוא בנוי במשבצות, מחולק ל-17 רחובות ו-72 שבילים, ומאכלס כ-200,000 קברים מסומנים, וכן קברי אחים של מתי גטו ורשה. בסך הכל קבורים בו כחצי מיליון יהודים, ובהם אישים בולטים רבים.
מבנה.
בית הקברות שוכן לצד בתי הקברות הנוספים (לאישים בני דתות אחרות) במתחם בתי הקברות פובונזקי, מבתי הקברות העתיקים והמפורסמים ביותר בוורשה, הנמצאים ברובע וולה שבמערב העיר.
בית הקברות נחלק למספר חלקות: חלקה אורתודוקסית (אשר נחלקת גם היא לחלקת נשים, חלקת גברים וחלקת גניזה), חלקה קונסרבטיבית, חלקת ילדים, חלקה צבאית והחלקה שבה נקברו מתי הגטו.
כיום מכוסים רבים מהקברים ומהקריפטות בצמחייה, לאחר שיהדות פולין, ובכללה יהודי ורשה, הושמדה בשואה. לאחר מלחמת העולם השנייה, שבמהלכה הפסיק לפעול, שב בית הקברות ונפתח; חלק קטן ממנו עוד פעיל, ומשמש את הקהילה הקטנה של היהודים שנותרו בעיר.
בבית הקברות, שמאז שנות ה-40 הלך והתכסה צמחייה צפופה, קבורים רבים מהמנהיגים ואנשי הרוח של יהדות ורשה, ובהם אדמו"רים כדוגמת רבי יצחק יעקב מביאלא ורבי מרדכי יוסף אלעזר ליינר מראדזין, אדמו"רי חסידות וורקא וחסידות אמשינוב, האדמו"ר רבי ישראל ממודז'יץ, האדמו"ר ר' דוד בורנשטיין מסוכטשוב ועוד רבים; הרבנים הנצי"ב מוולוז'ין, רבי חיים מבריסק, המהרא"ל צינץ ורבניה הראשיים של ורשה: שלמה זלמן ליפשיץ, חיים דוידזון ודב בר מייזלס; הסופרים אברהם שלום פרידברג, סופרי יידיש כש. אנסקי, י"ל פרץ ויעקב דינזון; יוצר שפת האספרנטו לודוויג זמנהוף; שחקנית התיאטרון אסתר רחל קמינסקה; ההיסטוריון מאיר בלבן וראש היודנראט בגטו ורשה אדם צ'רניאקוב. פעילת המחתרת פולה אלסטר שלחמה במרד גטו ורשה נקברה בבית הקברות.
בבית הקברות כמה מצבות מעשה ידיו של הפסל היהודי-פולני הנודע אברהם אוסצ'גה, בהן: "מאוזוליאום שלושת הסופרים" (מכונה גם "אוהל פרץ" – קברם של י"ל פרץ, יעקב דינזון וש. אנ-סקי); קברו של זיגמונט ביחובסקי; קברה של פרנצ'ישקה אייגר; קברו של אדולף פרץ; קברו של יוסף איזביצקי; וקברו של הירש דוד נומברג.
היסטוריה.
בשנת 1806 פנו פרנסי הקהילה היהודית בוורשה לשלטונות בבקשה לייסד בית קברות עבור האוכלוסייה היהודית. לאחר קבלת האישור מהשלטונות, שניתן באותה שנה, החלה הכנתו של בית הקברות, שניהולו הופקד בידי אנשי חברה קדישא, ולקראת סוף השנה האזרחית הוא נפתח לציבור. הקבורה הרשמית הראשונה, של אדם בשם נחום מסמיאטיץ', נערכה בכ"ה בכסלו ה'תקס"ז (המצבה, שנעשתה קרוב לוודאי בשנת 1807, לא שרדה עד ימינו). טקס הקבורה השני היה של אישה בשם אלקה יונגהוף לבית מולראט, בתו של יהודה ליב מקאליש. במשך שנים רבות נחשב בית הקברות לאליטיסטי, ונקברו בו בעיקר האמידים שבקרב הקהילה.
במהלך השואה נקברו בבית הקברות הרבה מנספי הגטו, חלק גדול מהם בלא מצבה וסימון קבר. כמו כן יהודים רבים מצאו בשטח בית הקברות הרחב מקומות מסתור בהם התגוררו לאורך זמן.
בסוף 2017, העבירה ממשלת פולין החלטה, שבהמשך התקבלה בפרלמנט הפולני ברוב של 416 תומכים מול 4 מתנגדים, להשקיע 100 מיליון זלוטי בשיפוץ בית הקברות. הכסף עובר ל"קרן תרבות ומורשת", שמבצעת את השיפוץ בשיתוף ועד הקהילות היהודיות של פולין.
לודוויג זמנהוף
פראן ואסקס
פרנסיסקו "פראן" ואסקס גונסאלס (בספרדית: Francisco "Fran" Vázquez González; נולד ב-1 במאי 1983 בלוגו, גליסיה) הוא כדורסלן עבר ספרדי, אשר שיחק באופן פעיל בין השנים 2001–2020. שיחק בעמדות הפאוור פורוורד והסנטר, וגובהו 2.09 מטרים.
קריירה.
ואסקס שיחק בילדותו כדורסל אצל מחלקות הנוער השונות של אוניקאחה מאלגה. בהגיעו לגיל 18 הוקפץ לקבוצה הבוגרת ושיחק עימה בליגת הכדורסל הבכירה - ה-ACB. ואסקס שיחק במשך כשנתיים ללא הצלחה רבה. לכן, הושאל בשתי העונות הבאות לבילבאו בעונת 2002/03 ולגראן קנריה בעונת 2003/04.
בעונתו בגראן קנריה, השתלב פעמים רבות בחמישייה הראשונה. הוא הפך לשחקן מפתח של הקבוצה, ואף נבחר בסיום העונה למצטיין הקבוצה באתר גראן קנריה ובעיתון ספורטס ג'י המקומי. בעקבות זאת, חזר לאוניקאחה מאלגה ואצל קבוצת היורוליג הצטיין עוד יותר, יכולת זו הביאה אותו להיבחר במקום ה-11 בדראפט ה-NBA על ידי האורלנדו מג'יק שנה לאחר מכן, בדראפט 2005. למרות בחירה גבוהה זאת, ואסקס כמעט ואינו שיחק כלל במסגרת משחקי תחילת העונה של הקבוצה ב-NBA וחזר לספרד, למדיה של ג'ירונה, בה שיחק עונה אחת בלבד. ואסקס עזב את הקבוצה הקטנה, לאחר שקיבל הצעה לעבור למועדון הפאר של ברצלונה, הקבוצה הקטלונית.
בכמה שנות משחק בברצלונה, ואסקס קנה את מעמדו כאחד הקלעים הטובים והיעילים באירופה, למרות זאת, תרומתו נמדדת במספר נקודות לא גבוה במיוחד למרות כישרונו. (ממוצעיו בכל המסגרות בעונת 2008/09 - 7.7 נקודות, 4.9 כדורים חוזרים וכ-1.3 אסיסטים; 82% אחוזי קליעה בזריקות לשתי נקודות).
ב-17 ביולי 2012 עבר ואסקס בטרייד לקבוצת נעוריו, אוניקאחה מאלגה, בתמורה לאלכס אברינס שעבר לברצלונה. ב-29 ביולי 2016 חתם ואסקס באיברוסטאר טנריפה לשנתיים. ב-18 ביולי 2018 חתם ואסקס בסרגוסה באסקט.
במאי 2020 הודיע על פרישתו ממשחק.
רוני דלומי
רוני דלומי (נולדה ב-15 בספטמבר 1991) היא זמרת-יוצרת ושחקנית ישראלית. זוכת העונה השביעית של תוכנית המציאות "כוכב נולד". זמרת השנה לשנים 2010 ו-2011.
ביוגרפיה.
רוני דלומי נולדה וגדלה בבאר שבע, להורים צברים ממוצא עיראקי וטריפוליטאי. כעבור שנים עברה משפחתה להתגורר ביישוב האמיד השכן, עומר. עוד לפני שהחלה לעסוק בשירה, למדה ריקוד בבית הספר של להקת המחול "בת דור". היא השתתפה בתחרויות שונות ובשנת 2006, נטלה חלק במופע "שיר נולד".
ב-2009 אותרה דלומי על ידי הפקת התוכנית "כוכב נולד" לאחר שהוכתרה בעיתונות הדרום כהבטחה והוזמנה לאודישנים בבאר שבע, שאותם עברה בהצלחה. במהלך התוכנית דורגה דלומי באופן קבוע במקומות הנמוכים בדירוג השופטים המשוקלל, במיוחד בדירוגו של גל אוחובסקי. ב-30 באוגוסט 2009 ניצחה בגמר התוכנית, עם רוב של 61% מהקולות מול ולדי בלייברג. באותו גמר ביצעה את השירים "ככלות הקול והתמונה" של דני בסן ו"אני אש" של רן דנקר ועילי בוטנר. דלומי היא האישה הראשונה שזכתה בגמר אחרי העונה הראשונה ב-2003.
בשנים 2010–2012 שירתה בצה"ל, בלהקה הצבאית "כחול לבן" של חיל החינוך והנוער.
מוזיקה.
2010–2011: אלבום בכורה.
זמן קצר לאחר זכייתה בכוכב נולד החלה דלומי לעבוד על אלבום הבכורה שלה, "קצת אחרת", שכלל גרסאות עבריות לשירים בסגנון דרום אמריקאי וספרדי. על פי דלומי, הרעיון לאלבום עלה בעקבות תגובת הקהל האוהדת לביצועה לשיר "Cada Dia" במהלך העונה שבה השתתפה ב"כוכב נולד", שיר שבוצע במקור על ידי הזמרת הקולומביאנית מרתה גומז באלבום "בין קירות ביתי" של הפרויקט של עידן רייכל.